stanford-oval/wikipedia huggingface dataset:
Saatse

| Saatse |
| --- | --- |
 Hylätty maatila Saatsessa.
 Saatse
 Koordinaatit: 57°53′N, 27°47′E 
Valtio:  Viro
Maakunta:  Võrumaa
Kunta:  Setomaan kunta
Hallinto:  
 – Asutustyyppi:  Kylä
Väkiluku (2007):  89
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Saatse (setoksi: Satserina) on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. Kylän tärkein tieyhteys muualle Viroon on Venäjän alueen kautta. Saatse on setukaiskylä, ja asukkaita siellä on 89 (2007).
Nimi

Kylän nimi on kirkon aikakirjan mukaan ollut aikoinaan Gorki tai Korki. Nykyinen nimi juontuu venäjänkielisestä nimestä Zatserenje. Zatserenje muokkautui muotoon Satseeri (Satserinna), josta edelleen kehittyi Saatse.
Historia

Ortodoksinen Pyhän Paraskevan kirkko vuodelta 1801 on Saatsen vanhimpia rakennuksia. Kirkon ympärillä sijaitsee vanha hautausmaa. Saatsen vanha puukirkko rakennettiin vuonna 1673. Pappi Vassili Sokolovski oli merkittävä henkilö kylän historiassa. Hän herätteli saatselaisissa kiinnostusta sivistystä kohtaan sekä kehitti seurakuntaa. Sokolovskilla oli kotonaan suuri kirjasto, joka oli kylän koulun ja asukkaiden käytettävissä. Hänen johdollaan myös korjattiin kylän kirkko vuonna 1900. Sokolovskia kunnioitettiin, koska häntä pidettiin kohteliaana, huomaavaisena ja rehellisenä. Vuonna 1919 Sokolovski murhattiin; hän on nykyisin haudattuna Saatsen vanhan puukirkon alttarin kohdalla.
Heinäkuussa 1974 kylän vanhaan koulurakennukseen avattiin Saatse Seto Muuseum, jossa on esillä muun muassa Setomaan suurin muinaisesinekokoelma. Museon yhteydessä on myös puistometsä opetuspolkuineen.
Väkiluvun kehitys

| Saatsen väkiluvun kehitys:> Vuosi | Saatsen väkiluvun kehitys:> Väkiluku | Saatsen väkiluvun kehitys:> Lähde |
| --- | --- | --- |
| 1999 | 78 |  |
| 2003 | 75 |  |
| 2004 | 79 |  |
| 2007 | 89 |  |
Saatsen saapas

Ainoa tie Värskasta Saatseen johtaa ”Saappaana” (vir. Saatse saabas) tunnetun alueen kautta. Parin neliökilometrin kokoinen, Venäjälle kuuluva alue sijaitsee virolaisten Sesnikin ja Lutepään kylien välissä. Viron kansalaiset saavat kulkea vapaasti Saatsen saappaan läpi. Ennen Venäjän puolelle siirtymistä on pysähtymisen kieltävä liikennemerkki. Tiellä on sallittua kulkea ainoastaan linja-autolla tai muulla autolla; esimerkiksi kävely ja pyöräily on kiellettyä. Välille pysähtyjää pidetään automaattisesti rajanloukkaajana. Tiedossa on tilanteita, joissa läpikulkijoita on seurattu, vaikka Venäjän rajavartijoita ei rajalla vakituisesti olekaan.
Saatsen saappaan oli tarkoitus tulla osaksi Viroa 18. toukokuuta 2005 allekirjoitetun Viron ja Venäjän välisen rajasopimuksen myötä. Viron Riigikogu lisäsi sopimukseen yksipuolisesti julistuksen, jossa viitattiin vuonna 1920 tehtyyn Tarton rauhansopimukseen. Tarton rauhassa Venäjä tunnusti Viron itsenäisyyden. Julistuksen lisäämisen vuoksi Venäjä perui allekirjoituksensa.
Aiheesta muualla

Saatsesta Setomaa Valdade Liitin sivuilla
Saatsen saapas (Arkistoitu – Internet Archive) (saksaksi)
Kuvia Saatsen saappaan alueelta sekä muualta Viron ja Venäjän sekä Viron ja Latvian rajaseuduilta. (Arkistoitu – Internet Archive) (englanniksi)
Kestinpäänkallio

| Kestinpäänkallio> Sijainti |
| --- | --- |
 Kestinpäänkallio
Koordinaatit:  61.1451°N, 24.82302°E
Valtio:  Suomi
Paikkakunta:  Hämeenlinna
Historia
Tyyppi:  Linnavuori
Huippukausi:  ajoittamaton
Infobox OKVirheellinen NIMI-arvo: 
Kestinpäänkallio eli Linnakallio eli Linnamäki on Kanta-Hämeessä Hämeenlinnassa sijaitseva mahdollinen muinaislinna. Muinaislinnaa ei ole tutkittu.
Linnakallio

Linnakallio sijaitsee Tuuloksen kirkosta 1,5 kilometriä itään ja Suolijärvestä 750 metriä koilliseen. Mäki ja pitkän muotoinen kallioalue ovat luode-kaakkosuuntaiset, ja jyrkänne aukeaa lounaaseen. Mäen kaakkoispuolella on kivivallin näköinen rakenne, mutta ei ole varmaa, että se olisi ihmisen rakentama. Jos se on jäänne linnasta, olisi linnapiha 180×80 metriä suuri.
Tutkimukset

Paikka on tunnettu pitkään. Jo vuonna 1886 kävi Hjalmar Appelgren tutkimassa kohteen. Toisen kerran vuorilinnoja tarkastivat Julius Ailio ja Sakari Pälsi vuonna 1924. Näiden tarkastukset eivät johtaneet tutkimuksiin, kuten eivät myöskään vuoden 1935 (Jouko Voionmaa) ja 1983 (Jyri Saukkonen) käynnit.
Kaupunki nimeltä Onitsha

| Kaupunki nimeltä Onitsha> Onitsha.Alkuperäisteos |
| --- | --- |
Kirjailija:  Jean-Marie Gustave Le Clézio
Genre:  romaani
Kustantaja:  Gallimard
Julkaistu:  1991
Suomennos
Suomentaja:  Annikki Suni
Kustantaja:  Otava
Julkaistu:  1994
Ulkoasu:  sidottu
Sivumäärä:  191
ISBN:  951-1-12114-6
Löydä lisää kirjojaKirjallisuuden teemasivulta
Kaupunki nimeltä Onitsha (Onitsha) on ranskalaisen kirjailijan Jean-Marie Gustave Le Clézion romaani vuodelta 1991. Annikki Sunin suomennos ilmestyi Otavan kirjastossa 1994. Teos hyödyntää omaelämäkerrallisia aineksia. Sen taustana on kirjailijan matka vuonna 1948 Nigeriaan äidin ja veljen kanssa tapaamaan perheen isää.
Tarinassa päähenkilön äiti ei ollut tavannut moneen vuoteen miestään, mutta perillä on edessä pettymys. Teos muodostaa parin Le Clézion toisen, vuotta myöhemmin ilmestyneen teoksen Harhaileva tähti kanssa. Onitshasta alkaen LeClezion kirjoittamisen painopiste siirtyi lapsuuteen. Esikuvakseen Le Clézio on maininnut muun muassa Joseph Conradin, ja Conradin jalanjäljissä hän kulkee tässä teoksessa pimeyden sydämeen.
Vastaanotto

Kriitikko Petri Immonen kirjoitti Helsingin Sanomien arvostelussa, että ilman taustan tuntemista kirja tuskin avautuu lukijalle. Hän pitää teosta hajanaisena, ja sen henkilöt eivät hänen mielestään herätä mielenkiintoa.
Risto Reipas ja Nalle Puh

| Risto Reipas ja Nalle Puh> Christopher Robin |
| --- | --- |

Ohjaaja:  Marc Forster
Käsikirjoittaja:   Alex Ross Perry  Allison Schroeder 
Tarina:  Alex Ross Perry
Perustuu:  A. A. Milnen ja Disneyn hahmoon Nalle Puh
Tuottaja:   Brigham Taylor  Kristin Burr 
Säveltäjä:   Geoff Zanelli  Jon Brion 
Kuvaaja:  Matthias Koenigswieser
Leikkaaja:  Matt Chessé
Pukusuunnittelija:  Jenny Beavan
Pääosat:   Ewan McGregor  Hayley Atwell  Jim Cummings  Brad Garrett 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  2DUX² 
Levittäjä:  Walt Disney Studios Motion Pictures
Ensi-ilta:   2018-7-3030. heinäkuuta 2018 (Burbank)  2018-8-33. elokuuta 2018 (Yhdysvallat)  2018-10-1212. lokakuuta 2018 (Suomi)  
Kesto:  104 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Risto Reipas ja Nalle Puh (engl. Christopher Robin) on vuonna 2018 ensi-iltansa saanut Marc Forsterin ohjaama yhdysvaltalainen fantasiaseikkailuelokuva. Se perustuu A. A. Milnen lastenkirjaan Nalle Puh sekä Disneyn versioon samasta tarinasta. Elokuvan pääosissa ovat Ewan McGregor, Hayley Atwell, Jim Cummings ja Brad Garrett. Elokuva sai maailmanensi-iltansa Burbankissa 30. heinäkuuta 2018. Elokuvateattereihin se ilmestyi Yhdysvalloissa 3. elokuuta 2018 ja Suomessa 12. lokakuuta 2018.
Juoni

Risto Reipas on nyt kasvanut aikuiseksi ja on menettänyt kaiken mielikuvituksensa. Nalle Puh ja hänen ystävänsä palaavat Riston elämään auttaakseen häntä löytämään mielikuvituksen uudelleen.
Näyttelijät

| Alkuperäinen näyttelijä | Suomenkielinen ääninäyttelijä | Rooli |
| --- | --- | --- |
| Ewan McGregor (aikuinen) Orton O’Brien (lapsi) | Paavo Kerosuo (aikuinen) Roni Vesala (lapsi) | Risto Reipas |
| Hayley Atwell | Heljä Heikkinen | Evelyn Reipas |
| Bronte Carmichael | Mirella Roininen | Madeline Reipas |
| Mark Gatiss | Antti Pääkkönen | Giles Winslow Jr. |
| Jim Cummings | Jarmo Koski | Nalle Puh |
| Jim Cummings | Petri Hanttu | Tiikeri |
| Brad Garrett | Markus Bäckman | Ihaa |
| Nick Mohammed | Riko Eklundh | Nasu |
| Peter Capaldi | Pekka Autiovuori | Kani |
| Toby Jones | Juhani Rajalin | Pöllö |
| Sara Sheen | Vertti Uusitalo | Ruu |
| Sophie Okonedo | Katja Aakkula | Kengu |
| Oliver Ford Davies | Markku Huhtamo | Giles Winslow Sr. |
| Ronke Adekoluejo | Carla Rindell | Katherine Dane |
| John Dagleish | Aku Laitinen | Matthew Leadbetter |
| Paul Chahidi | Petri Liski | Cecil Hungerford |
| Matt Berry | Tero Koponen | konstaapeli Bobby |
| Simon Farnaby | Juha Varis | taksinkuljettaja |
| Antti L. J. Pääkkönen ja Alissa Kovalainen | Antti L. J. Pääkkönen ja Alissa Kovalainen | Muissa rooleissa |
Englanninkielisessä versiossa ei ollut kertojaa, mutta suomenkielisessä versiossa kertojana toimi Heikki Sankari. Suomenkielisen version dialogin ja laulujen ohjauksesta vastasi Petri Hanttu. Suomenkielisen dialogin ja uudet laulut on kääntänyt Päivi Kangas. Osa lauluista on otettu Disneyn aikaisemmista Nalle Puh-elokuvista, vanhemmat laulut ovat kääntäneet Pekka ja Heikki Lehtosaari, sekä Matti Ranin.
Kappaleet suomeksi

Jäähyväislaulu: Esittäjät: Katja Aakkula, Jarmo Koski, Riko Eklundh, Juhani Rajalin, Pekka Autiovuori, Markus Bäckman, Vertti Uusitalo
Aamuvoimistelu: Esittäjä: Jarmo Koski
Tiikerin pomppulaulu: Esittäjä: Petri Hanttu
Tuotanto > Kehitys ja roolijako

2. huhtikuuta 2015 Walt Disney Pictures julkisti aikovansa toteuttaa näytellyn Nalle Puh -elokuvan, seuraten elokuvien Liisa Ihmemaassa (2010), Maleficent – Pahatar (2014) ja Cinderella – Tuhkimon tarina (2015) mallia. Alex Ross Perry palkattiin käsikirjoittajaksi ja Brigham Taylor tuottaa elokuvan, joka kertoo aikuiseksi varttuneen Risto Reippaan paluusta Nalle Puhin ja muiden luokse Puolen hehtaarin metsään. Marraskuussa 2016 raportoitiin, että studio oli palkannut Marc Forsterin elokuvan Christopher Robin ohjaajaksi ja että projektissa olisi ”vahvoja maagisen realismin elementtejä, koska se pyrkii kertomaan tunteellisen tarinan sydäntälämmittävästä seikailusta.” Maaliskuussa 2017 Tom McCarthy palkattiin tekemään uusi käsikirjoitus.
Seuraavan kuukauden aikana Ewan McGregor valittiin elokuvan nimirooliin ja Allison Schroederin osallistuvan käsikirjoittamiseen. Elokuussa Hayley Atwell ja Mark Gatiss valittiin näyttelemään Risto Reippaan vaimoa ja esimiestä. Lisäksi Jim Cummings palaa Nalle Puhin ääninäyttelijäksi, Brad Garrettin ja Nick Mohammedin ollessa valittu Ihaan ja Nasun äänirooleihin. Lokakuussa Orton O’Brienin paljastettiin näyttelevän nuorta Risto Reipasta. Tammikuussa 2018 Peter Capaldin, Sophie Okonedon ja Toby Jonesin paljastettiin ääninäyttelevän Kania, Kengua ja Pöllöä. Chris O’Dowdin ilmoitettiin alun perin ääninäyttelevän Tiikeriä, mutta lopulta Cummings ääninäytteli häntäkin Puhin lisäksi. Heinäkuussa paljastettiin, että Sara Sheen ääninäyttelee Ruuta.
Tuotanto > Kuvaukset

Kuvaukset alkoivat Yhdistyneessä kuningaskunnassa elokuun 2017 alussa.
Tuotanto > Musiikki

Jóhann Jóhannsson palkattiin elokuvan alkuperäiseksi säveltäjäksi, mutta hän kuoli 9. helmikuuta 2018. Hänen tilalleen säveltäjäksi valittiin aluksi Klaus Badelt, mutta elokuvan virallisessa teatterijulisteessa säveltäjäksi paljastui Jon Brion.
Aiheesta muualla

Risto Reipas ja Nalle Puh Internet Movie Databasessa (englanniksi)
Marc Forsterin ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
2000-luku: Everything Put Together (2000) · Monster’s Ball (2001) · Finding Neverland – tarinan lähteillä (2004) · Stay (2005) · Aidosti outoa  (2006) · Leijapoika (2007) · 007 Quantum of Solace (2008)
2010-luku: Machine Gun Preacher (2011) · World War Z (2013) · All I See Is You (2016) · Risto Reipas ja Nalle Puh (2018)
Kiinanvuorisirkku

| Kiinanvuorisirkku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Sirkut Emberizidae
Suku::  Sirkut Emberiza
Laji::  godlewskii
Kaksiosainen nimi
 Emberiza godlewskii  (Taczanowski, 1874) 
Katso myös
   Kiinanvuorisirkku Wikispeciesissä   Kiinanvuorisirkku Commonsissa 
Infobox OKNimi-testi OKIUCN-testi OK: 
Kiinanvuorisirkku (Emberiza godlewskii)  on aasialainen varpuslintu. Se elää Kiinassa, Mongoliassa, Etelä-Siperiassa, Pohjois-Intiassa ja Myanmarissa.
Katkera kuu (albumi)

| Katkera kuu Neljä Ruusua |
| --- | --- | --- |

Studioalbumin tiedot
 Äänitetty : Inkfish Studio
 Julkaistu: 31. elokuuta 2012
 Formaatti: CD, digitaalinen
 Tuottaja(t): Rauli Eskolin
 Tyylilaji: suomirock
 Kesto: 40.01
 Levy-yhtiö: Ratas Music Group
Listasijoitukset
  4.
Neljän Ruusun muut julkaisut
| Ensi-ilta 2006 | Katkera kuu 2012 | Poplaulajan vapaapäivä – 20 suurinta hittiä 2013 |
Singlet albumilta Katkera kuu
 ”Seitsemän päivää selvinpäin” Julkaistu: 16. huhtikuuta 2012  ”Katkera kuu” Julkaistu: 3. elokuuta 2012  ”Nuori ikäisekseen” Julkaistu: 19. joulukuuta 2012  ”Toiset saa” Julkaistu: 24. toukokuuta 2013
Katkera kuu on Neljä Ruusua -yhtyeen 13. studioalbumi, joka julkaistiin 31. elokuuta 2012. Levy on Neljän Ruusun ensimmäinen yhtyeen jäätyä määräämättömän pituiselle tauolle vuonna 2007. Se on myös yhtyeen ensimmäinen albumi Ratas Music Groupilla. Levyn on tuottanut Rake Eskolin. Katkera kuu nousi julkaisuviikollaan Suomen virallisen albumilistan neljännelle sijalle. Yhteensä listaviikkoja albumille kertyi kuusi. Ennen albumin julkaisua yhtye järjesti akustisen levynjulkaisukonsertin noin 60 ihmiselle Helsingin olympiastadionilla.
”Seitsemän päivää selvinpäin” julkaistiin albumin ensimmäisenä singlenä, ja se nousi radiosoittolistan sijalle 16. Kappaleeseen tehtiin myös Ilosaarirockissa kuvattu musiikkivideo. Levyn nimikkokappale nousi radiolistan viidennelle sijalle, ja Herra Ylppö ohjasi siihen musiikkivideon. ”Nuori ikäisekseen” nousi radiolistan sijalle 31, ja kappaleesta julkaistiin myös Jaakko ”JS16” Salovaaran tuottama remix-versio. Tommi Tikka ohjasi kappaleen musiikkivideon. ”Toiset saa” julkaistiin neljäntenä singlenä, ja kappaleella vierailee Haloo Helsinki! -yhtyeen Elli Haloo.
Kappaleet

Kaikki san. Ilkka Alanko, säv. Kode Koistinen sekä sov. Neljä Ruusua ja Rauli Eskolin, ellei muuta mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Kesto |  |  |  |  |  |  |
| 1. | Tyhjä pää |  | 4.07 |  |  |  |  |  |  |
| 2. | Katkera kuu |  | 3.45 |  |  |  |  |  |  |
| 3. | Nuori ikäisekseen |  | 3.57 |  |  |  |  |  |  |
| 4. | Tähtisilmä |  | 3.59 |  |  |  |  |  |  |
| 5. | Seitsemän päivää selvinpäin |  | 4.04 |  |  |  |  |  |  |
| 6. | Toiset saa (mukana Elli Haloo) | Ilkka Alanko, Elli Haloo | 3.41 |  |  |  |  |  |  |
| 7. | Valot sammuu |  | 3.38 |  |  |  |  |  |  |
| 8. | Yöelämää |  | 4.32 |  |  |  |  |  |  |
| 9. | Kurjuuden kartano |  | 3.46 |  |  |  |  |  |  |
| 10. | Tallinnan aallot |  | 4.32 |  |  |  |  |  |  |
| iTunes-bonusraita |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Musta joki | 4.13 |  |  |  |  |  |  |  |
Arvostelut

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
AudioVideo: positiivinen
Keskisuomalainen: positiivinen
Soundi: 
AudioVideon Riku Hakala kehui Katkeran kuun kuulostavan ”helpolta ja luontevalta” ja yhtyeen säteilevän ”positiivista ja rehellisen aitoa suomalaisen keski-ikäisen miehen itsevarmuutta ja elämänkokemuksen tuomaa rentoutta”. Keskisuomalaisen Juhana Unkuri kehui albumia yleisilmeeltään ”raikkaaksi ja viihdyttäväksi” sekä ”jonkin verran kitaravetoisemmaksi” ja ”tempoltaan nopeammaksi” kuin yhtyeen aiemmat albumit. Hän kuitenkin totesi, ettei yhtye ”ole tauon jälkeen varsinaisesti uusiutunut”, mutta ”biisimateriaalissa on runsaasti tarttuvuutta”. Soundin Sauli Vouti kehui tauon tehneen yhtyeelle hyvää, sillä ”musiikissa on uutta intohimoa ja yritystä”. Hän myös totesi, ettei Neljä Ruusua ”yritä tehdä mitään ihmeellistä tai uusiutua keinotekoisesti, vaan pyrkii nojaamaan tarttuviin sävellyksiin vanhaan tuttuun tyyliinsä.”
Tekijät

| --- | --- |
 Neljä Ruusua Ilkka Alanko – laulu  Kode Koistinen – kitara  Lade Laakkonen – basso  Kämy Kämäräinen – rummut Muut esiintyjät Elli Haloo – rap-osuudet (6) :  Tuotanto Rauli Eskolin – tuotanto, äänitys, miksaus, koskettimet  Pauli Saastamoinen – masterointi  Rami Mursula – kannen ulkoasu  Marek Sabogal – valokuvat  Gabi Hakanen – vastaava tuottaja
Kaupunki nimeltä Peyton Place

| Kaupunki nimeltä Peyton Place> Peyton Place |
| --- | --- |

Alkuperäisteos
Kirjailija:  Grace Metalious
Kieli:  englanti
Genre:  viihderomaani
Kustantaja:  Julian Messner, Inc.
Julkaistu:  1956
Sivumäärä:  372
Suomennos
Suomentaja:  Liisa Jalovaara
Kustantaja:  Gummerus
Julkaistu:  1958
Ulkoasu:  sid.
Sivumäärä:  474

Seuraava:  Paluu Peyton Placeen
Löydä lisää kirjojaKirjallisuuden teemasivulta
Kaupunki nimeltä Peyton Place on Grace Metaliousin kirjoittama yhdysvaltalainen romaani vuodelta 1956. Se osoittautui myyntimenestykseksi ja pysyi New York Timesin best seller -listalla 59 viikkoa. Siihen pohjautuvat elokuva Peyton Place – vihan tyyssija vuodelta 1957 ja 1960-luvun suosittu televisiosarja Peyton Place. Menestyksen ansiosta kirja sai jatkokseen tarinan Paluu Peyton Placeen, josta siitäkin valmistui elokuva, Paluu Peyton Placeen.
Kuvitteellinen pikkukaupunki Peyton Place on saanut ominaisuuksia useista todellisista New Hampshiren osavaltion kaupungeista, Gilmantonista, Gilfordista, Laconiasta, Manchesterista sekä Plymouthista, jossa Metalious kirjoitti ainakin osan teoksesta Main Streetillä sijainneessa matkustajakoti Plymouth Innissä. Sittemmin Plymouth Inn on purettu. Grace Metalious ja hänen miehensä George Metalious harkitsivat ensin nimeä Potter Place, joka on todellinen paikkakunta lähellä Andoveriaselvennä. He tulivat kuitenkin siihen tulokseen, että nimen on oltava keksitty, ja tutkivat karttaa, josta löytyi texasilainen kaupunki Payton. Nimeen liitettiin Place ja "a" muutettiin "e:ksi". Niin syntyi Peyton Place, ja Grace Metalious totesi miehelleen: "Hienoa – siinä se on, George. Peyton Place. Peyton Place, New Hampshire. Peyton Place, Uusi-Englanti. Peyton Place, Yhdysvallat. Mainio yhdistelmä pikkukaupunkeja, joissa rumuus nostaa päätään ja ihmiset piilottelevat luurankoja kaapeissaan."
Englanninkielisen alkuteoksen 1. painoksen kansi.
Hahmot ja tarina

Pääjuoni kuvaa kolmen naisen elämää. He ovat yksinäinen ja ahdistunut Constance MacKenzie, hänen au-tyttärensä Allison ja työntekijänsä Selena Cross, takamaiden eli mökin tyttö. Romaani kuvaa, kuinka he sopeutuvat rooliinsa naisina ja seksuaalisina olentoina pienessä Uuden-Englannin kaupungissa. Tekopyhyys, yhteiskunnallinen eriarvoisuus ja luokkaetuoikeudet ovat toistuvia teemoja tarinassa, jossa on insestiä, abortteja, aviorikoksia, himoa ja murhaa. Sanat "Peyton Place" alkoivat tarkoittaa yhteisöä, jonka asukkailla on rumia salaisuuksia.
Osa henkilöhahmoista ja tapahtumista perustuu lähikaupunkien tapahtumiin ja Metaliousin tuntemiin ihmisiin. Selena Crossin esikuva on 16-vuotias Barbara Roberts Gilmanton Ironworksin kylästä. Hän murhasi isänsä Sylvesterin vuosien seksuaalisen hyväksikäytön jälkeen ja hautasi ruumiin lammaskarsinaan. Romaanissa Selena tappaa isäpuolensa, sillä insesti oli sen ajan lukijoille liian suuri tabu. Muutoksen teki Metaliousin kustannustoimittaja Kitty Messner kirjailijan kauhistukseksi ja vastoin tämän mielipidettä.
Käännös suomeksi
Karl Tordinpoika Bonde

Carl Tordinpoika Bonde (k. noin 1445) oli ruotsalainen valtaneuvos ja laamanni. Hän oli Raaseporin linnan päällikkö 1437–1441. Bonde kuului unionipuolueeseen ja oli Eerik Pommerilaisen kannattaja. Hänen vaikutuksestaan Kaarle Knuutinpoika luopui suunnitelmistaan päästä kuninkaaksi ja luovutti vallan Kristoffer Baijerilaiselle.
Aiheesta muualla

Svenskt biografiskt lexikon
Kimberly Williams

Kimberly Williams -nimisiä henkilöitä ovat:
Kimberly Williams (s. 1988), jamaikalainen kolmiloikkaaja ja pituushyppääjä
Kimberly Williams-Paisley (s. 1971), yhdysvaltalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kimberly Williams”, voi hakea sivunnimihaulla, laajalla sivunnimihaulla tai tekstihaulla.
Kauppakeskus Saari

| Kauppakeskus Saari |
| --- | --- |
 Kauppakeskus Saari avajaispäivänään vuonna 2018.
Sijainti:  Laajasalo, Helsinki
Avattu:  22. marraskuuta 2018
Arkkitehti:  Arkkitehtitoimisto Hannu Jaakkola Oy
Liikkeiden määrä:  27
Päävuokralaisia:   S-market  K-Supermarket  Alko  Fitness24Seven 
Kerrospinta-ala:  18 700 m²
Myymäläpinta-ala:  8 140 m²
Kerrosten määrä:  3 (pysäköintikerros mukaan lukien)
Kävijämäärä:  2,1 milj. (2020)
Vuosimyynti:  44,8 milj. euroa (2020)
Pysäköintipaikkoja:  205
Kotisivu
Kauppakeskus Saari on marraskuussa 2018 avattu kauppakeskus Helsingin Laajasalossa.
Saaren rakennustyöt aloitettiin toukokuussa 2017 ja ne kestivät lokakuuhun 2018 asti. Kauppakeskus korvasi vanhan, 1970-luvulla rakennetun ostoskeskuksen.
Kauppakeskuksen vieressä Laajasalontiellä pysähtyvät Herttoniemen metroasemalta liikennöivät bussilinjat 84, 85, 86, 88 ja 88B. Yölinjoista lähellä pysähtyvät linjat 86N ja 87N.
Kauppakeskuksessa on yli 8 000 neliömetriä vuokrattavaa liiketilaa, rakennuksen kokonaispinta-ala on 18 700 neliömetriä.
Liikkeitä

Kauppakeskuksessa toimivia liikkeitä ovat muun muassa Alko, K-Supermarket, Laajasalon apteekki ja S-market. Lisäksi Saaressa toimii kuntosali Fitness24Seven, Helsingin kaupungin nuorisopalveluiden tilat sekä Laajasalon kirjasto. Saaressa toimivia ravintoloita ovat muun muassa King Kebab, Kotipizza sekä Subway.
Aiheesta muualla

Kuvia tai muita tiedostoja aiheesta Kauppakeskus Saari Wikimedia Commonsissa
Kauppakeskuksen kotisivut
Kimberly Rhode

| Mitalit | Mitalit | Mitalit |  |
| --- | --- | --- | --- |
|  Kimberly Rhode |  Kimberly Rhode |  Kimberly Rhode |  |
Maa:   Yhdysvallat
Naisten ammunta
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | Kaksoistrap |  |
|  Kultaa | Ateena 2004 | Kaksoistrap |  |
|  Kultaa | Lontoo 2012 | Skeet |  |
|  Hopeaa | Peking 2008 | Skeet |  |
|  Pronssia | Sydney 2000 | Kaksoistrap |  |
|  Pronssia | Rio de Janeiro 2016 | Skeet |  |
| MM-kilpailut  | MM-kilpailut  | MM-kilpailut  |  |
|  Kultaa | Nikosia 1995 | Skeet, joukkue |  |
|  Kultaa | Barcelona 1998 | Kaksoistrap, joukkue |  |
|  Hopeaa | Barcelona 1998 | Kaksoistrap |  |
|  Hopeaa | Kairo 2001 | Kaksoistrap, joukkue |  |
|  Hopeaa | Lahti 2002 | Kaksoistrap, joukkue |  |
|  Hopeaa | Nikosia 2003 | Kaksoistrap, joukkue |  |
|  Hopeaa | Nikosia 2007 | Skeet, joukkue |  |
|  Pronssia | Nikosia 1995 | Kaksoistrap, joukkue |  |
Kimberly ”Kim” Rhode (s. 16. heinäkuuta 1979 Whittier) on yhdysvaltalainen haulikkoampuja ja olympiavoittaja.
Kimberly Rhode on saavuttanut olympialaisissa kaksoistrapissa kultaa Atlantassa 1996 ja Ateenassa 2004, sekä pronssia Sydneyssä 2000 ja skeetissä kultaa Lontoossa 2012, hopeaa Pekingissä 2008 ja pronssia Riossa 2016. Lisäksi hän on saavuttanut MM-kilpailuissa useita mitaleita kaksoistrapissa ja skeetissä.